वृद्धावस्था में हमें तीन बातों का ख्याल रखना होगा
वृद्धावस्था पीड़ादायक तो होती है, लेकिन अगर उसमें दुर्गति हो जाए तो नर्क से कम नहीं है। िजस भारत के रज-रज और कण-कण में मोक्ष बसा हो, अवतार हुए हों, उसी भारत में वृद्धावस्था इन दिनों सर्वाधिक परेशान है। हर दसवां वृद्ध उदास है, अवसादPt. Vijayshankar Mehta's column - We have to take care of three things in old age
वृद्धावस्था पीड़ादायक तो होती है, लेकिन अगर उसमें दुर्गति हो जाए तो नर्क से कम नहीं है। जिस भारत के रज-रज और कण-कण में मोक्ष बसा हो, अवतार हुए हों, उसी भारत में वृद्धावस्था इन दिनों सर्वाधिक परेशान है। हर दसवां वृद्ध उदास है, अवसाद में डूबा है।
जिन लोगों ने बचपन, तरुणाई, युवावस्था में खूब आनंद भोगा, मजे किए, जिनकी प्रौढ़ावस्था भी प्रसन्नता के साथ बीत गई, वे भी बुढ़ापे में आकर परेशान हो गए। इसलिए शास्त्रों ने एक सूत्र दिया है, जैसे-जैसे वृद्धावस्था में प्रवेश कर रहे हों, ‘राग, विराग और वीतराग’, इन तीनों स्थितियों को समझना पड़ेगा।
हमने उम्र का लंबा दौर राग की स्थिति में गुजारा, राग यानी पास रखने की इच्छा। फिर बीच-बीच में विराग आता रहा, यानी न रखने की इच्छा। लेकिन वीतराग का अर्थ होता है, न पास रखना, न दूर रखना। अंग्रेजी में इसे बियॉन्ड अटैचमेंट कहते हैं।
वृद्धावस्था में वीतराग साधिए, दूसरे जितनी सेवा कर दें, उसको मुकद्दर मानिए, वरना हमारा बुढ़ापा और हमारा ईश्वर, इन दो के सहारे ही जिंदगी कटना है।